[{"text_idx": "#000003", "text": "Llinell amserEnwau yn Yr Ardal"}, {"text_idx": "#000006", "text": "Mae\u2019r creigiau\u2019n agored i\u2019r elfennau mewn amryw o lefydd, yn enwedig ar y llethrau a\u2019r copaon uchaf."}, {"text_idx": "#000007", "text": "Fodd bynnag, ar y tiroedd tu hwnt i\u2019r copaon, mae\u2019r rhan fwyaf o greigiau yn yr ardal wedi eu gorchuddio gan haenau o gerrig, dyddodion rhewlifol, pridd a llifwaddod (alluvium). Gwelir tystiolaeth amlwg o rewi-dadmer \u2013 sgri, cludeiriau a thyrrau (tors \u2013 darnau a\u0302 chraig mwy gwrthiannol na chafodd mo\u2019u hindreulio i\u2019r fath raddau a\u0302\u2019r gweddill)."}, {"text_idx": "#000008", "text": "Mae yna wahaniaethau sy\u2019n adlewyrchu natur y creigiau, e.e."}, {"text_idx": "#000009", "text": "a) Mae tywodfaen a chreigiau igneaidd a folcanig yn fwy gwrthiannol, gyda bregion ymhellach o\u2019i gilydd. Torrodd y rhain yn ddarnau mwy gan ffurfio tyrrau a chludeiriau."}, {"text_idx": "#000010", "text": "b) Ble mae llinellau hollti\u2019n agos, e.e. rhwng cerrig llaid (mudstones) a cherrig silt (siltstones), torrodd y creigiau\u2019n ddarnau llai i greu llethrau sgri, e.e. Cwm Perfedd, Cwm Ceunant, Cwm Bual."}, {"text_idx": "#000011", "text": "Mae dros 50 twr ar y Glyder Fawr, gydag uchder cyfartalog o 2-5 metr. Ar y Glyder Fach maent yn fwy fyth, e.e. Twr Castell y Gwynt, sydd dros 50 metr o uchder ar un ochr. Mae hindreulio biolegol yn digwydd ar hyd a lled yr ardal. Daw\u2019r enghreifftiau amlycaf o\u2019r llethrau uchaf, e.e. uwchben Cwm Idwal, gyda choed a llwyni unigol yn tyfu o holltau yn y creigiau mwyaf anghysbell."}, {"text_idx": "#000012", "text": "Mae prosesau hindreulio cemegol yn cael effaith ar y creigiau yma hefyd, gydag elfennau yn adweithio gyda\u2019r graig i\u2019w gwneud yn llai gwydn, ac felly\u2019n fwy tebygol o gael eu hindreulio. Nid oes calchfaen ogwmpas Cwm Idwal, felly ni cheir carbonadu (er bod hyn i\u2019w weld ochr arall y Fenai, yng nghalchfaen Penmon)."}]